Maribor, 23.10.2014

**Zapisnik 7. redne seje ŠS MF UM z dne 23.10.2014**

Seja je potekala v sredo, dne 23. 10. 2014 ob 11.00 uri v študentskih prostorih, v 2. nadstropju stavbe MF UM.

Prisotni so bili:

* Člani ŠS MF: Eva Nike Cvikl, prodekanja za študentska vprašanja na MF UM, Tadej Petek - sekretar MF UM, Tadej Horvat – predsednik 6. letnika, Una Mršić – predsednica 5. letnika, Denis Sraka – predstavnik 4. letnika, Špela Pintar – predstavnica 3. letnika, Boštjan Muminović – predsednik 2. letnika, Tadej Petreski – predstavnik 2. letnika, Vid Delopst – predsednik 1. letnika, Anja Cestnik – predstavnica 1. letnika
* Ostali: Tadej Jalšovec – član ŠSUM

Odsotni povabljeni:

* Člani ŠS: Nejc Bukovnik – predstavnik 6. letnika, Jure Terglav – predstavnik 5. letnika,

 Dobruška Černela – predsednica 4. letnika, Monika Marković – predsednica 3. letnika

* Ostali: Ines Kebler – predsednica DŠMM, Monika Sobočan – članica ŠS UM

Dnevni red:

1. potrditev dnevnega reda

2. zapisniki

3. habilitacije

4. finance

5. študentska problematika

6. razno

**Ad. 1 – Potrditev dnevnega reda**

Seja se prične ob 11.05. Prodekanja predstavi dnevni red 7. redne seje.

**SKLEP 1:**

**Študentski svet MF UM soglaša z dnevnim redom 7. redne seje. (8 Za/ O proti/0 vzdržanih)**

**Ad. 2 – Potrditev zapisnikov**

Prodekanica predstavi zapisnike, ki so jih člani ŠS MF UM dobili predhodno po spletu.

**SKLEP 2:**

**Študentski svet MF UM potrdi zapisnike 6., 8., 9., 10. in 11. korespondenčne seje ter 6. redne seje. (8/0/0)**

**Ad. 3 - Habilitacije**

Na ŠS MF UM je prišla prošnja za podajo mnenja o pedagoškem delu doc.dr. Hojke Gregorič Kumpeščak, dr. med., ki je vložila vlogo za izvolitev v naziv.

Ocene študentskih anket so nadpovprečne.

Eva Nike Pove, da je predana mentorica. Una Mršič pove, da je kot asistentka na vajah zelo korektna in spodbuja študente, da se naučijo dobrega jemanja psihiatrične anamneze. Študentje so bili zadovoljni nad njenim preverjanjem znanja na izpitu.

**SKLEP 3:**

**Študentski svet MF UM daje pozitivno mnenje o pedagoškem delu kandidatke doc. dr. Hojke Gregorič Kumpeščak, dr. med., ki je vložila vlogo za izvolitev v naziv (8/0/0).**

Na ŠS MF UM je prišla prošnja za podajo mnenja o pedagoškem delu dr. Mihe Antoniča, dr. med., ki je vložil vlogo za izvolitev v naziv.

Študentske ankete niso bile izvedene.

**SKLEP 4:**

**Študentski svet MF UM daje zaradi premajhnega poznavanja kandidata dr. Mihe Antoniča, dr. med., mnenja o njem ne more podati (8/0/0).**

Na ŠS MF UM je prišla prošnja za podajo mnenja o pedagoškem delu dr. Lidije Križančić Bombek, dr. med., ki je vložila vlogo za izvolitev v naziv.

Študentska anketa je nadpovprečna.

Špela Pintar pove, da je na vajah dobro predstavila snov. Tadej Petreski pove, da je fleksibilna in razumevajoča do študentov, na elektronska sporočila hitro odgovarja.

**SKLEP 5:**

**Študentski svet MF UM daje pozitivno mnenje o pedagoškem delu kandidatke dr. Lidije Križančić Bombek, dr. med., ki je vložila vlogo za izvolitev v naziv (8/0/0).**

Na ŠS MF UM je prišla prošnja za podajo mnenja o pedagoškem delu Nine Kobilice, dr. med., ki je vložila vlogo za izvolitev v naziv.

Študentske ankete so nadpovprečne.

Špela Pintar pove, da je na vajah bila super, razlagala je zanimivo. S študenti na vajah deli tudi svoje strokovne izkušnje.

**Študentski svet MF UM daje pozitivno mnenje o pedagoškem delu kandidatke Nine Kobilice, dr. med., ki je vložila vlogo za izvolitev v naziv (8/0/0).**

**Ad. 4 – Finance**

Na Študentski svet je prišla prošnja za sofinanciranje projektov DŠMM.

**SKLEP 6:**

**Študentski svet MF UM na podlagi Programa dela in finančnega načrta ŠS MF UM za leto 2014 in skladno z določili Sporazuma št. 16/2014-SPO ter sklepa PO MF UM, ki določa sofinanciranje ŠS MF UM, odobri iz sredstev za interesno dejavnost znesek v skupni vrednosti 2200 evrov. Sredstva se nakažejo na transakcijski račun Društva študentov medicine Maribor št. SI56 04515-0001186915 za naslednje projekte:**

**- Ljubezen in spolnost 500 €**

**- Brucovanje 600 €**

**- Božični koncert 700 €**

**- Medimedo 200 €**

**- Urgentna medicina 200€**

**Društvo študentov medicine Maribor je po opravljenih projektih dolžno posredovati ustrezna poročila na obrazcih, ki mu bodo posredovani, in na vsaj 1 enem mestu navesti, da projekt sofinancira Študentski svet Univerze v Mariboru. (8/0/0).**

Seji se ob 11.25 pridruži Tadej Horvat.

**Ad. 5 – Študentska problematika**

Na Študentski svet MF UM je prišel predlog za obravnavo »Neupravičenega obračunavanja stroškov izdaje sklepov/odločb v upravnih postopkih Komisije za študentske zadeve MF UM«. Predlagatelj Filip Kuntu navaja, da bi po Zakonu o upravnih taksah študenti oproščeni plačevanja taks za dokumente in dejanja v zvezi z šolanjem.

Eva Nike Cvikl pove, da Študentski svet ne razpolaga s strokovnim pravnim mnenjem v zvezi s to zadevo, tako da bo poskušal pridobiti dodatno mnenje.

**SKLEP 7:**

**ŠS MF UM se seznani s predlogom obravnave v zvezi z »neupravičinem obračunavanjem stroškov izdaje sklepov/odločb v upravnih postopkih Komisije za študijske zadeve MF UM« in se zaveže, da bo pridobil dodatna strokovna mnenja. (9/0/0)**

Prodekanica pove, da ŠS MF UM za komisijski izpit ne more predlagati dr. Potočnika, kot je to storil na 11. korespondenčni seji, saj je dr. Potočnik že član komisije.

**SKLEP 8:**

**ŠS MF UM preklicuje Sklep 2 iz 11. korespondenčne seje. (9/0/0).**

**SKLEP 9:**

**ŠS MF UM v komisijo ob 6. pristopu k izpitu Molekularna biologija, dne 23.10., imenuje doc. dr. Andraža Stožerja, dr. med. (9/0/0)**

Eva Nike Cvikl pove, da bodo na predlog ŠS MF UM določeni stoli v predavalnicah ustrezno pripravljeni za levičarje.

Una Mršič pove, da se določene študijske obveznosti študentom prekrivajo, a je kot predstavnica že vajena rednega usklajevanja.

Boštjan Muminovič pove, da v 3. letniku ne opažajo posebnih težav, prav tako Anja Cestik pove, da ni težav v 2. letniku.

Seja se zaključi ob 11.45.